rlitschk/wikidir huggingface dataset:
D Tour de Romandie isch e Radrundfahrt, wu in Etappe dur di franzesischsprochig Weschtschwyz, d Romandii, fiert. Des Ränne, wu anne 1947 s erscht Mool uusdrait wore isch, findet alljohr Ändi April/Aafangs Mai statt un giltet as wichtig Vorberatigsränne fir dr Giro d'Italia. D Tour de Romandie ghert zue dr 2005 nej yygfierte UCI ProTour, ere Serie vu dr wichtigschte Radränne im Johr. Insgsamt zwelf Mol het e Schwyzer d Tour de Romandie gwunne. Dr erscht un bishär ainzig dytsch Siger isch dr Andreas Klöden gsi, wu d Uusdragig im Johr 2008 gwunne het. Dr Rekordsiger isch dr Stephen Roche, wu d Tour de Romandie drejmol gwunne het (1983, 1984 un 1987). Dä, wo im Gsamtklassemänt füehrt, het es gäls Liibli aa, dr Erst im Bärgfahrtklassemänt e roserots dr best Sprinter isch in grüen, und dr Erst under de Jungfahrer in wiiss. Die offizielli Websiite vo dr Tour de Romandie Archivlink (Memento vom 9. Juni 2010 im Internet Archive) Commons: Tour de Romandie – Sammlig vo Multimediadateie Offiziälli Websyte (franzesisch)
De Ram Narayan (Hindi: राम नारायण; IAST: Rām Nārāyaṇ; * 25. Dezämber 1927) isch e indische Musiker wo Sarangi spilt. De Narayan isch z Udaipur, Indie uf d Wält cho un ufgwagse. Er het bi All India Radio, Lahore, im 1944 debütiert. Er het joorelang as Begläiter gspiilt, bis er 1949 uf Mumbai isch, zum im Hindi-Film z schaffe. 1956 isch er Konzärtsolist worde und het mit dr Begläitmuusig ufghöört. Er het Soloalbum ufgnoo und het vo de 1960er Joor aa Tuure dur Amerika und Europa gmacht. Dr Narayan het indischi und usländischi Studänte underrichdet und isch bis 2000 öffentlig ufdräte, vilmol im Usland. De Narayan isch 2005 mit em Padma Vibhushan Priis uuszeichnet worde. Neil Sorrell, Ram Narayan: Indian Music in Performance: a practical introduction. Manchester University Press 1980, ISBN 0-7190-0756-9 Ram Narayan: एक सुर मेरा एक सारंगी का. Neu-Delhi: Kitabghar Prakashan 2009, ISBN 81-907221-2-3 Commons: Ram Narayan – Sammlig vo Multimediadateie Offizielli Homepage Normdate: GND: 134888650 | LCCN: n85269866 | SUDOC/IdRef: 079114377 | VIAF: 79837654
D Sarangi (Sārangī; Hindi: सारंगी; Persisch: سرانگى ) isch e Striichinstument, wo im nördliche Indie, z Nepal und z Pakistan haimisch isch. Si isch ais vo de wichtigste Instrument i de klassische indische Musig, und zimli schweer zum guet spile. D Sarangi werd useme Holzblock gschnitzt und de Resonanzkörper werd denn mitere Tierhut öberzoge, wo de Steg dröberlauft. Vo de Sarangi werd gsait, as si em maiste a de menschliche Stimm gliichi. As de best Sarangispiler vom 20. Joorhundert gelt de Ram Narayan us de indische Stadt Udaipur. Joep Bor: The Voice of the Sarangi. An illustrated history of bowing in India. National Centre for the Performing Arts, Quarterly Journal, Bd. 15 & 16, Nr. 3, 4 & 1, September–Dezember 1986, März 1987 Ludwig Finscher (Hrsg.): Die Musik in Geschichte und Gegenwart, Sachteil 8, 1998, Sp. 1003–1009 Regula Burckhart Qureshi: The Indian Sarangi: Sound of Affect, Site of Contest. In: Yearbook for Traditional Music, Vol. 29, 1997, S. 1–38 Stanley Sadie (Hrsg.): Grove Dictionary of Music and Musicians|The New Grove Dictionary of Musical Instruments. Macmillan Press, London 1984, Bd. 3, S. 294–296 Commons: Sarangi – Sammlig vo Multimediadateie David Courtney: Sarangi. chandrakantha.com Virtual Instrument Museum. Sarangi. Wesleyan Music
Horb isch e Stadt z Bade-Wirttebärg rund 40 km sidli vu Stuegert un rund 45 nerdli vu Rautweil. Si isch di grescht Stadt vum Landchrais Fraidestadt un bildet e Mittelzäntrum in dr Region Nordschwarzwald. Syt em 1. Jänner 1981 isch Horb Großi Chraisstadt. Mit dr Gmaine Empfenge un Eitenge het d Stadt Horb e Verwaltigsgmainschaft veryybart. Horb lyt in ere Hechi vu 422 m. ü. NN (Rothuus Horb) am eschtlige Rand vum Nordschwarzwald im obere Gai bi dr Mindig vum Grabebach in dr Necker. D Altstadt, wu no guet erhalte isch, mit ere alte Burg mit Burggarte un eme alte Märtblatz, wu s Roothuus stoht, lyt uf ere Hochflechi iber em Necker. D Vorstedt gehn in d Deler vu bede Fliss. Horb wird au s „s Dor zum Schwarzwald“ gnännt. Die Stedt un Gmeine gränze an d Stadt Horb (im Uhrzeigersinn vu Oschte uus): Starzach (Landchrais Dibenga), Haigerloch (Zollernalbchrais), Empfenge (Landchrais Fraidestadt), Sulz (Landchrais Rautweil), Glatte, Schopfloch un Waldachtal (alli Landchrais Fraidestadt) un Haiterbach un Nagold (baidi Landchrais Calp). S Stadtgebiet vu Horb glideret sich in d Chärnstadt Horb1 un di 17 Stadtdail, wu im Ramme vu dr Gemeindereform in dr 1970er Johr yygmaindet wore sin: Ahldorf1, Alte4, Betra2, Bildechenge1,
Horb stoht fir die Ortschafte: Horb am Neckar, e Stadt im Landchrais Fraidestadt, Dytschland Horb an der Steinach, e Ortsdail vu Mitwitz, Landchrais Kronach, Dytschland Horb am Main, e Ortsdail vu Marktzeuln, Landchrais Lichtenfels, Dytschland Horb bei Fürth am Berg, e Ortsdail vu Neustadt bei Coburg, Landchrais Coburg, Dytschland Horb (Ukraine), e Gmai in dr Ukraine (ukrainisch Горб) Horb isch dr Namme vu däne Persone: Johann Heinrich Horb (au: Horbius, Horbe; 1645–1695), dytsche evangelische Theolog Margaret Horb (* 1967), e dütschi Politikeri (CDU) Lueg au: Horw, uusgsproche Horb, e Gmeind im Kanton Lozärn, Schwiz Worb, e Gmeind im Kanton Bärn, Schwiz
Dr Fritz Widmer (* 5. Februar 1938 z Chiubärg; † 28. April 2010 z Bärn) isch e Schwyzer Lehrer, Liedermacher un Schriftsteller. gsi. Dr Widmer isch uf eme Buurehof z Chiubärg ufgwagse. Uf d Schuel gange isch er z Chiubärg un z Burgdorf, derno het er Anglistik un Germanistik studiert. Ab 1965 het er as Sekundarlehrer z Fraubrunne, ab 1970 as Änglisch- un Dytschlehrer an dr Hechere Mittelschuel Marzili z Bärn. Dernäbe isch er syt 1965 Liederibersetzer, Liedermacher un Schriftsteller gsi. Syy Lieder het er zerscht unter em Yyfluss vum Mani Matter verfasst, dailwyys au zämme mit em. Speter sin e Huffe aigeni Lieder entstande un Noogstaltige un Ibersetzige vu schwedischen Lieder, zem Byschpel vum Carl Michael Bellman. Ab 1965 isch er Mitglid vu dr Berner Troubadours gsi un het no 1970 in dr Hauptsach Soloprogramm gmacht, syt 1982 allmeh kombiniert mit Läsige us syyne Roman, Kolumne un Gedicht. Zämme mit em Jacob Stickelberger het er e Ufnahm gmacht vu dr letschte (nonig vereffetligte) Chanson vum Mani Matter un dr Kriminalgschicht, ere Art Kriminaloper, wun er mit em Stickelberger zämme gschribe het un wu si zwische 1973 un 1975 iber hundertmol ufgfiert hän. Uf syyne neie Blatte het er nit
D Wirbelsüüli (Columna vertebralis) bildet s Achseskelett oder de zentral Tail vom Skelett bi de Wirbeltier. Si bistoot bim Mentsch individuell us 33 bis 34 Wirbel. I de Wirbelsüüli isch de Wirbelkanal, wo s Ruggemarch und Nerfe dine sind. Di wichtigste Funktione vode Wirbelsüüli sind: Abfederig, Stabiliserig und Biweglichkait, dezue chömet no Schutzfunktione. Do di undere Wirbel mee Gwicht trääge müend as di obere, werdet d Wirbel geg abe immer grösser. D Wirbelsüüli bistoot us 24 biwegliche und 9 oder 10 unbewegliche Wirbel. Vo obe geg abe sind da 7 Halswirbel (C1-7), 12 Brustwirbel (Th1-12) und 5 Lendewirbel (L1-5). Denn chömet 5 mitenander verwachsni Wirbel wo s Chrüzbai bildet und denn, individuell, vier oder föf mitenander verwachsni Wirbel wo s Staissbai bildet. Zwöschet de Wirbel sind Bandschibe oder Zwöschewirbelschibe (Discus). D Wirbelsüüli isch s-förmig aaglait und bistoot us Abschnitt, wo geg före (Lordose) oder hindere (Kyphose) gchrümmt sind. Underschide werdet d Halslorodse (C1-6), Brustkyphose (C7-Th9), Lendelordose (Th10-L5) und Sakralkyphose. D s-Form ermöglich bim Mensch e besseri Stabilisierig, Abfederig und Biweglichkait. E starchi Brustkyphose füert zomene Buggel, e starchi Lendelordose zomene Hoolchrütz, Di baide oberste Wirbel (C1-2) vo de Halswirbelsüüli (Pars cervicalis) sind de Atlas (Atlas) und de Achsewirbel (Axis). Si
D Muskulatur isch en Organsüstem im Körper vo Gwääbdier und bezäichnet alli Muskle zämme. Iiri Funktion isch s, en Organismus z biwege und Vorgäng im Organismus, wie Herzschlag, Verdauig oder Bluetchraislauf uufrechtzerhalte. D Skelettmuskulatur bildet bi de Wirbeldier zämme mit de Chnoche dr Stütz- und Bewegigsapparat. Dr Mensch het 656 Muskle. Bim Maa mache si öbbe 40 % vo dr Gsamtkörpermasse us und bi dr Frau öbbe 30 %. Aber wie muskulöös öbber isch, hängt im Groosse und Ganze vo sinere Lääbenswiis ab. Muskle schaffe mäistens in Grubbe zämme zum e gwünschts Resultat überzchoo. Äini vo de wichdige Ufgoobe vo dr Schädelmuskulatur zum Bischbil isch s Chöije und Aabeschlucke vo dr Naarig. D Chöimuskulatur elei bestoot us vier Bäärli vo Muskle, wo dr Underchiifer in d Richdig vom Oberchiifer bewege. Drzue chunnt no d Zunge, wo d Naarig gege hinde und unde bewegt. Au am andere Ändi vom Verdauigsapparat müesse verschidnigi Muskle zämmeschaffe, zum d Egestion, das häisst s Schisse, mööglig z mache. Drfür wird d Buuchmuskulatur aagspannt, zum dr Drägg im Änddarm in d Richdig vom Anus z beweege, wo dr Schliessmuskel (Sphinkter) entspannt muess si, für dass er uuse cha. D Gsichtsmuskulatur vom Mensch bestoot us fast zwäi
E Skelett bizaichnet d Stützstruktur vomene Organismus, wo zodem au Schutzfunktione het. E Skelett cha en Organismus umgge und werd den Exoskelett gnennt. Isch d Stützstruktur im innere vom Organismus, werd dem Endoskelett gsait. En Exoskelett umgitt as e Hülle de Organismus, so wie bi de Chorale, Insekte oder Chrepse. Well en Exoskelett nume bis zumene gwüsse Grad mitwachse cha, werd s abgstosse, wenns z chlii werd. Endoskelett sind im Organismus dine und chömet bi Schwämm, Stachelhüüter und Chordatier vor, wo au d Wirbeltier und de Mentsch dezue ghöret. S mentschliche Skelett bistoot us em Schädel, em Rumpf (mit de Wirbelsüüli und em Brustchaste) und em appendikuläre Skelett (Extremitäte). De Mentsch het öppe 200 Chnöche, wo au d Wirbel und Rippli dezueghöret. D Aazaal schwankt je noch Individuum. Commons: Skelett – Sammlig vo Multimediadateie
Berner Troubadours D Berner Troubadours sin e Gruppe vu Liedermacher us em Kanton Bärn. Di segs Troubadours sin (bzw. sin gsi): Ruedi Krebs (1938) Mani Matter (1936–1972) Bernhard Stirnemann (1936) Jacob Stickelberger (1940) Markus Traber (1946) Fritz Widmer (1938–2010) Unter däm Namme drätte si syter anne 1965 mit bärndütsche Chanson uf, zem Dail zämme, wänn au nit allwyl vollzellig, zem Dail au elai. Au ihri Dondreger hän si zem Dail as Gruppe, zem Dail as Solochinschtler vereffentligt. E Zytlang sin au andri Liedermacher mit derbyy gsi. Uf em Album Alti Hüet isch zem Byschpel näb em Krebs, em Stirnemann un em Traber (mit ihre Evergreens) au dr Ruedi Stuber mit vier Chanson z here. Berner Troubadours – Live, LP mit Chanson vu allne segs Troubadours, Zytglogge (zyt 16), Gümligen 1971 (CD: zyt 4016) Berner Troubadours 2, LP mit Chanson vum Krebs, em Stickelberger un em Widmer in Ufnahme vu 1966 bis 1968, Ex Libris, Zürich 1975 Alti Hüet, LP mit Live-Ufnahm vu ihrem „Nostalgieprogramms“ (Krebs, Stirnemann, Stuber un Traber) vum 18. Septämber 1978 z Bärn, Zytglogge (zyt 39), Gümligen 1978 Das Konzert, 2 LPs (bzw. CDs) mit Live-Ufnahm vu ihrem Jubileumsprogramm vum 27. Novämber 1985 im Stadttheater Bärn, Zytglogge, Gümligen
Hinterdupfinge oder Hindertupfige (bairisch-österreichisch: Hintertupfing) isch dr Namme vun ere fiktive Ortschaft. Do drunter verstoht mer e seli chlei un arg abgläge Dorf. Dr Volkskundler Lutz Röhrich git as Bedytig vu dr Redewändig „vu Hintertupfinge syy“ mit „e rächte Hinterwäldler sy“ un mit „in ere Ortschaft wohne, wu ab vu jeder Zivilisation lyt“. Dr Begriff isch um 1920 ufchuu un wird in dr sidlige Helfti vum dytsch Sprochruum brucht. Anderi Bezeichnige fir sonigi fiktive Derfer sin Posemuckel (Nordweschtdytschland) oder Kleinkleckersdorf (Nordoschtdytschland). E norwegische Buppetrickfilm vu 1975 isch z Dytschland as Hintertupfinger Grand Prix ufgfiert wore. Heinz Küpper, Illustriertes Lexikon der deutschen Umgangssprache, Stuttgart 1983, Artikel Hintertupfingen Uswertig vo de Universität Augschburg zu de Verbreitig vo umgangssproochliche Bezeichnige für abgelegenes Dorf Lutz Röhrich, Das große Lexikon der sprichwörtlichen Redensarten, Freiburg im Brg. 1992, Artikel Hintertupfingen imdb.de – Hintertupfinger Grand Prix (Site cha nüme abgrüeft wärde; Suche im Webarchiv)[1] [2] Vorlage:Toter Link/www.imdb.de
D Simpsons isch e US-amerikanische Zaichetrickserie, wu vum Matt Groening gschaffe un scho mit e Huffe Emmy-Awards uuszaichnet woren isch. D Serie isch die US-Zaichetrickserie, wu em lengschte lauft; bis jetz sin in dr USA uf em Sender FOX iber 450 Episode uusgstrahlt wore. Ändi Juli 2007 isch au Die Simpsons – Der Film wältwyt in d Kino chuu. Derzue erschyne d Simpsons au as Comic un in Computerspil. Dr James L. Brooks isch dur d Comicserie „Life in Hell“uf dr Matt Groening ufmerksam wore. Är het em Groening 1985 aagruefe un em aabotte, ebis fir d Tracey Ullman Show z zaichne. Bi däm Dräffe soll dr Groening derno ghert haa, ass er ebis Neis un Uußergwehnligs sott bresäntiere. Derno heb er in 15 Minute d Figure zue dr Serie zaichnet. Doderby soll em au d Idee chuu syy, ass dr Homer in em Atomchraftwärch schafft. In eme Interview het er gsait, ass er bi sällem Dräffe sich entschlosse heb, nit, wie urspringli blant, us dr Comicserie „Life in Hell“ e Fernsehserie z mache, wel derno d Rächt an „Life in Hell“ hätt mieße abgee. Statt däm het er spontan d Idee zue dr Die Simpsons entwicklet. Die Simpsons isch
E Muskelzerrig oder Distension isch e liechti Verletzig vomene Muskel, wo vorchunnt, wenn e Muskel öbermässig oder ruckartig deent werd, wa bsunders bim Sport passiere cha. D Sympton sind lokaale Schmerz, Schwelig, Verhärtig und mengisch au Röötig vo de bitroffnig Stell. E Zerrig sött sofort bihandlet were, dör Ruigstele, Chüele und Hochlagere. Zom Chüele isch Iis oder chalts Wasser gaignet, doch sött biachtet were, dass de verletzti Muskel debii nöd underchüelt werd. Nochem Abchlinge vo de erste Symptom, helfet liechti Biwegige as de verletzti Muskel glockeret und besser dörbluetet werd. Muskelprelig Hans-Wilhelm Müller-Wohlfahrt, Hans Jürgen Montag: Verletzt … was tun? Hilfe zu Selbsthilfe bei Sportverletzungen; weropress, Pfaffnweiler/Briisgi (2007). ISBN 978-3-937588-19-3.
E Muskelprelig isch e hüüfigi Sportverletzig wo vorchunnt, wen e Muskel dör e Schlaag vo usse verletzt werd. D Sympton binere liechte Prelig sind lokaale Schmerz, Schwelig und liechti Röötig vo de bitroffnig Stell. Binere starche Prelig gits dezue no e Blaue Fleck (Hämatom), wan e Zaiche vomene Blueterguss isch. E Prelig cha bihandlet were, dör Ruigstele, Chüele und Hochlagere und emene Druckverband. Blaui Flecke taared nöd massiert were, well sös de Blueterguss verchalche cha! Muskelzerig Thorsten Gehrke: Sportanatomie. ISBN 978-3-499-19449-8
E Seene (Tendo) verbindet e Muskel miteme Chnoche. D Muskle sind nöd direkt am Skelett agmacht, sonder mit de Chnöche dör Seene verbunde. Wääred bi de Finger und Zeche d Seene recht lang und schmaal sind, sind d Seene vom Brust- oder Gsässmuskel zimli chorz. Eri Funktion isch d Öberträgig vo de Chräft zwöschet de Muskle und em Skelett. Seene sind liecht deenbaar, demit d Chräft vom Muskel nöd direkt uf de unelastischi Chnoche öbertrait werd. Di stärchsti Seene isch d Achillesseene (Tendo calcaneus), wo de Wademuskel verbindet, und cha bis zonere Tone Zugchraft uushalte! E Seeneriss chunnt fast nume bi Seene vor, wo dör ständigi falschi Belastig eri Elastizität verlore hend und brüchig wore sind. De Prozess zücht sich öber Joore hii und d Seene cha denn au binere aifache Biwegig plötzli riisse. E Seeneriss cha operativ bihandlet were. Er macht sich bimerkbar, indem de Muskel, wo zu de grissne Seene ghört, nüme biwegt were cha und natürli dör starchi Schmerze.
D Bandschibe (Discus intervertebralis) oder Zwöschewirbelschibe isch e flexibli Verbidnig zwöschet de Wirbel und het d Funktion vo de Abfederig vo Stöss. De Mentsch het 23 Bandschibe, wo ide Hals-, Brust- und Lendewirbelsüüli liget. Si machet öppe e Viertel vo de Längi vo de Wirbelsüüli uus. E Bandschibe bistoot useme üssere Faserring und enere innere Galertmasse. De Faserring (Anulus fibrosus) bistoot us Bindegweb, wo e straffe Ring bildet. De isch fest mit de Deckelplatte vo de Wirbel verbunde. De Gallertchern (Nucleus pulposus) isch waich und wasserhaltig. Us dem Grund isch e Bandschibe elastisch und cha Schlääg und Stööss uusgliche, äänlich emene Wasserchüssi, und de Druck werd gliichmäässig vertailt. D Bandschibe werd nöd mit Bluet versorget. Dör regelmässigs Laufe, werded d Bandschibe regelmäässig bilastet und entlastet, wobii jedesmool bim Zämepresse echli Flüssigkait uuspresst werd und bim Entlaste werd jedesmool echli Flüssigkait vom umligede Gweb uufgnoo. Da lenget um d Bandschibe zernääre. Bi Mensche wo zwenig laufed und vill stönd oder sitzed chunnts aber zo Underernäärig vo de Bandschibe. Bim Lige und Schlooffe sind d Bandschibe entlastet und nemet debii Wasser uuf, wobi si debii echli grösser weret. Drum isch d Wirbelsüüli em Moorge öppe zwee Santimeeter länger as em Oobe vorem
An heiligen Wassern isch a Schweizer Hoimetfilm vom Regisseur Alfred Weidenmann, wo em Kanton Wallis schbiilt. Deet send au d Außaufnahma dreht worra, hauptsächlich z Evolène ond en Saas-Fee. D Gschicht stammt vom Jakob Christoph Heer noch deam seim gleichnamiga Roman. S erscht Mol ens Kino komma isch der Film am 23. Dezembr 1960 en Züri. S Schweizer Wallis isch bsondrs arm an Reaga. Deet miaßet dia Baura s Wassr en helzrne Leidonga (Känel) vo de Gletschr abzweiga. Ond wenn a Lawiin so a Känel am Gletschrrand zerschmeddret, hot’s em Dorf koi Wassr meh. Dr Präsident vo dr Gmoid St. Petr – vo de Eiheimische bloß „Presi“ ghoißa – isch gleichzeidig au dr Wirt vom „Bära“. Viile Derfler send bei-nem hoch vorschuldet, so au dr Daglehnr Seppi Blattr. Drom macht deam dr Presi da Vorschlag, er soll doch als Freiwilligr en d Wââd ganga, wenn de nägscht Lawiin kommt, on-d Wassrleidong rebariira. Dô drfir dät’r sein Schuldschei zruckgriaga, on-d Manna vo St. Petr dädet om d Auslosong romkomma. Dr Blattr ischt mit deam Handl eivorstanda. Dr Dag, wo d Lawiin kommt, isch dô. S Derfle hot koi Wassr meh. D Stond fir da Blattr hot gschlaga. Er muaß en d
Warschau, polnisch Warszawa ([varˈʃava] ), isch d Hauptstadt und di gröschti Stadt vo Pole. I de Europäische Union isch si di achtgröschti Stadt. Si lit a de Weichsel (Wisła) i de Woiwodschaft Masowie, hät 1 726 581 Mio (31. März 2014) Iiwohner und isch s Zäntrum vomne Agglomerationsruum, wo öppe 3,5 Mio. Iiwohnern zellt, mit Städt wie Pruszków, Grodzisk Mazowiecki, Żyrardów, Wołomin, Otwock und Legionowo. Warschau isch eis vo de wichtigste Verchehrs-, Wirtschafts- und Handelszäntre vo Mittel- und Osteuropa und hät au e grossi politischi und kulturelli Bedütig. I de Stadt befinde sich einigi Universitäte, Theatre, Musee und Baudänkmähler wie de Schlossplatz Warschau, wo 1944 ganz zerstört gsi isch, wie au en sehr grosse Teil vo de Stadt sälber. S Stadtgebiät Warschau isch im gsamte i 18 Stadtbezirk („Dzielnice Warszawy“) ufteilt, wo Śródmieście (Stadtmitti) diä eigentlichi Innestadt tuet bilde. Warschau lit a de mittlere Weichsel, im Urschtromtal vo de Weichsel und in de Mittelmasowische Sänki uf ungfähr 100 Meter über em Meeresschpiegel. Der historisch Stadtkern lit am linke (westliche) Weichselufer uf eme langzogene Kliff, em Skarpa Wiślana, wo zimlig stotzig 15 bis 30 m über em Fluss stoot. Scho im 16. Jahrhundert het e Brügg die bäide Ufer verbunde, und
Oberuschter (amtlich: Oberuster) isch än ehemaligi Zifilgmeind und äs Quartier fo dä Stadt Uschter im Kanton Züri. Oberuschter lyt am Uufer fo dä Uschtermer Aa, weschtlich fom Stadtzäntrum fo Uschter im sogenannte Aatal. Di südlichi Gränze bildeät dä Tämbrig, en Hügel fonärä Höchi fo 522 m ü.M., fo wo uus mä cha über di ganzi Stadt, dä Gryfesee und s Glatttal gsee. S Wappe fo Oberuschter isch än uusgschnittne silbrige Baum uf blauem Grund. Es git nu äin Belegt fo däm Wappe, nämlich äs bild über dä Tüür fom alte Schuelhuus fo Oberuschter. D Farbgebig isch unsicher, da s Wappe bi änre Renovation fom Schuelhuus aagmalet worden isch. Dä Baum grüen, dä Stamm brun und dä Hintergrund blau. Das can aber us heraldischer Sicht nöd sy. Dä Stadtrat fo Uschter hät am 13. Juli 1976 offfizell beschlosse, dass dä Baum silbrig uf blauem Grund sig. Oberuster isch dur di bäidä Busslinie 813, und 845, wo noi im Fiärtälschtundätakt faaräd, as fom dä ZOV öffäntliche Fercheersnetz aagschlosse. Dur Oberuschter füert d Kantonsstrass fo Uschter durs Aatal nach Wetzike, und in Oberuschter befindät sich dä Autbahnaschluss Uschter-Wescht fo dä A53. Obwohl d Zugliniä fo dä SBB fo Uschter nach Rapperswil zmizt dur
S Schloss Uschter, au äifach d Burg gnännt, liit im Zentrum vo dä Stadt Uschter im Kanton Züri. S Schloss mit sinä Sytebaute lyt im änä schöne Park uf äm sogenanntä Burghügel, vo dem öschtlich d Uschtermär Aa flüsst und weschtlich dä Gryfäsee lyt. Dä Hügel ziät sich bis Oberuschter hy und hät ä Höchi vo 496 m ü M. S Schloss isch s Waarzäiche vo Uschter. Im Mittälaltär händ d Herrä vo Winterthur zmizt im Herrschaftsgebiät vo dä Herrä vo Rapperschwil d Burg bout. Luut andärä Quälle isch s Schloss vo dä Altä Rapperschwiiler bout wordä. S Erb vo dä Rapperschwiilär isch um 1200 a d Herrä vo Bonnschtette übgsangä, wo 1267 d Schtadt Uschter als Leehe übercho händ. I dä Appäzäller Chriäg isch d Burg vo Schwyzer Truppä bestzt wordö, durm händ d Herre vo Bonschtette mit dä Schtadt Züri äs Vertäidigungsbündnis abgschlossä. D Schwyzer Quälle, wo 1444 über ä Zerschtörig vom Schluss Uschter dur d Schwyzer brichtät sind offäsichtlich falsch, wells Schloss niä zärschtört wordän isch. Warschinli händ d Schwyzer s Schloss Uschter mit äm Schloss Gryfäsee verwächslält. Nach ämäne Schlossbrand 1492 isch dä obär Täil vom Turm abgrissä und dur än Noibou ersetzt wordä. Nach vilnä
Eegne (amtl. Ehingen) isch a Stadt im Sidoschte vu Bade-Wirttebärg rund 23 km sidweschtli vu Ulm un 67 km sideschtli vu Stuegert. Si isch di grescht Stadt vum Alb-Doene-Chreis un bildet a Mittelzäntrum fir d Umlandgmeine. Syt em 1. Jänner 1974 isch Eegne a Großi Chreisstadt. Mit dr Gmeine Epfenge, Griesenge un Oberdischenge het d Stadt Eegne ne Verwaltigsgmeinschaft veryybart. Eegne lyt am Sidrand vu dr mittlere Flechealb am nerdlige Stade vu dr Doene, in eme Lätsch vu dr Schmiech, eme chleine Fluss, wu rund 20 km nerdli vu Eegne här uusechunnt, in s Stadtgebiet bi Berkach chunnt, dur d Chärnstadt fließt un sudeschtli dervu in d Doene mindet. D Doene streipft s hitig Stadtgebiet nume ganz im Sidoschte. Vu Mõndergenge un Rottenacker här chunnt si bim Stadtdeil Herbertshofe in s Stadtgebiet. Derno fließt si no Nordoschte an dr Stadtdeil Dintehofe un Dettenge dure, fließt zwische dr Chärnstadt im Norde un em Stadtdeil Berg im Side wyter, fließt no dr Schmiechmindig wyter im Side vu dr Stadtdeil Nasgestadt un Gamerschwang un verlosst schließli s Stadtgebiet in Richtig Ulm. Dr sideschtli Stadtdeil Rißtisse lyt an dr Riß, wu wyter nerdli in d Doene mindet. Dr Deil vum Eegner Baan uf dr
S Markgräflerland (dr Namme chummt vum Markgrof vo Bade) isch e Region im Südweschte vo Dütschland z Bade-Würdeberg. S bstoht us Deil vum südliche Schwarzwald un em undere Wiisedal. S grenzt im Süde an d Schwyz, im Weschte an s Elsiss z Frankrich und im Norde an dr Brisgau. S hüttig Wiibaugebiet Markgräflerland goht vum Grenzacher Horn un Wil am Rhii im Süde bis uf Friburg-Sant-Jerge im Norde un bstoht us dr Vorbergzone zwische dr Rhiiebeni un em Schwarzwald. Historisch gsää meint s Markgräflerland di ehmolige Bade-Durlemer un demit nooch dr Reformation au evangelische Ortschafte zwische Chlei-Basel im Süde un Friburg, s historisch Gebiet hört im Norde scho bi Heitersche uf, uf Friburg zue sin s numme noch Isprengsel. Im Weschte isch s dur dr Rhii begrenzt un Hochblaue. S Wiisedal un s Chanderdal zälle no dezüe. Linguistisch ghöört d Mundart vum Markgräflerland, s Markgreflerisch, züem hochalemannische Dialektgebiet z Dütschland zwische dr Rhiebeni un em Südschwarzwald. Dr gröscht Markgräfler Dichter isch dr Johann Peter Hebel, wo vil Gedicht in dr alemannische Mundart verfasst het. S Markgräflerland zeichnet sich dur e günschtig Klima us un wird doher au in dr Eigewerbig dütschi Toskana gnennt, was aber scho Aloss fer Spott un